ସଂରକ୍ଷିତ ପ୍ରକଳ୍ପଃ ଅସୁରକ୍ଷିତ ହାତୀ\nବାରିପଦା ଅଫିସ,୧୬।୫- ମୟୂରଭଞ୍ଜ ଜିଲାର ପ୍ରସ୍ତାବିତ ଜାତୀୟ ଉଦ୍ୟାନ ଶିମିଳିପାଳ ଓ ୩ ଟି ବନଖଣ୍ଡରେ ହୋଇଥିବା ହାତୀ ଗଣନା ଫଳାଫଳ ସମ୍ପର୍କରେ କେତେକ ସୂଚନା ମିଳିଛି। ଗତବର୍ଷ ମେ ୯ରୁ ୧୨ ତାରିଖ ପର୍ଯ୍ୟନ୍ତ ୪ ଦିନ ଧରି ହାତୀ ଗଣନା ହୋଇଥିଲା। ୨୦୧୫ ଗଣନା ଅନୁସାରେ, ଜିଲାରେ ୫୦୯ ହାତୀ ଥିବା ବେଳେ ୨୦୧୭ ଗଣନାରେ ଏହି ସଂଖ୍ୟା ହ୍ରାସ ପାଇ ୪୮୯ରେ ପହଞ୍ଚିବା କୁହାଯାଇଛି। ହାତୀଙ୍କ ସୁରକ୍ଷା ପାଇଁ ସଂରକ୍ଷଣ ପ୍ରକଳ୍ପ ହେବା ସତ୍ତ୍ୱେ ହାତୀପଲ ବିଭିନ୍ନ ସମୟରେ ଜଙ୍ଗଲି ତଳି ଇଲାକାକୁ ଆସି ମୃତ୍ୟୁମୁଖରେ ପଡୁଥିବାରୁ ସେମାନଙ୍କ ସଂଖ୍ୟା ହ୍ରାସ ପାଉଥିବା କୁହାଯାଉଛି।\nସଂରକ୍ଷିତ ପ୍ରକଳ୍ପଃ ଅସୁରକ୍ଷିତ ହାତୀ\t May 16th, 07:27 AM May 16th, 07:32 AM\nବାରିପଦା ଅଫିସ,୧୬।୫- ମୟୂରଭଞ୍ଜ ଜିଲାର ପ୍ରସ୍ତାବିତ ଜାତୀୟ ଉଦ୍ୟାନ ଶିମିଳିପାଳ ଓ ୩ ଟି ବନଖଣ୍ଡରେ ହୋଇଥିବା ହାତୀ ଗଣନା ଫଳାଫଳ ସମ୍ପର୍କରେ କେତେକ ସୂଚନା ମିଳିଛି। ଗତବର୍ଷ ମେ ୯ରୁ ୧୨ ତାରିଖ ପର୍ଯ୍ୟନ୍ତ ୪ ଦିନ ଧରି ହାତୀ ଗଣନା ହୋଇଥିଲା। ୨୦୧୫ ଗଣନା ଅନୁସାରେ, ଜିଲାରେ ୫୦୯ ହାତୀ ଥିବା ବେଳେ ୨୦୧୭ ଗଣନାରେ ଏହି ସଂଖ୍ୟା ହ୍ରାସ ପାଇ ୪୮୯ରେ ପହଞ୍ଚିବା କୁହାଯାଇଛି। ହାତୀଙ୍କ ସୁରକ୍ଷା ପାଇଁ ସଂରକ୍ଷଣ ପ୍ରକଳ୍ପ ହେବା ସତ୍ତ୍ୱେ ହାତୀପଲ ବିଭିନ୍ନ ସମୟରେ ଜଙ୍ଗଲି ତଳି ଇଲାକାକୁ ଆସି ମୃତ୍ୟୁମୁଖରେ ପଡୁଥିବାରୁ ସେମାନଙ୍କ ସଂଖ୍ୟା ହ୍ରାସ ପାଉଥିବା କୁହାଯାଉଛି। ଶିମିଳିପାଳ ମଧ୍ୟରେ ଗତ ୬ ବର୍ଷ ମଧ୍ୟରେ ୮୪ ଟି ହାତୀ ମତ୍ୟୁବରଣ କରିଥିବା ବେସରକାରୀ ସୂଚନାରୁ ଜଣାପଡିଛି। ସରକାରୀ ଭାବେ ଏନେଇ କୌଣସି ତଥ୍ୟ ଦିଆଯାଇନାହିଁ। ଜଙ୍ଗଲରେ ହାତୀଙ୍କ ଗତିବିଧି ଉପରେ ନଜର ରଖି ସେମାନଙ୍କୁ ସୁରକ୍ଷା ପ୍ରଦାନ କରିବା ସଂରକ୍ଷଣ ପ୍ରକଳ୍ପର ମୁଖ୍ୟ କାର୍ଯ୍ୟ ହେଲେ ମଧ୍ୟ ଏହି କାର୍ଯ୍ୟ ଦିଗରେ ଆନ୍ତରିକତାର ଅଭାବ ପରିଲକ୍ଷିତ ହୋଇଛି। ଫଳରେ ଏହି ପ୍ରକଳ୍ପ ଜିଲାରେ ଫେଲ ମାରିଛି। ଜଙ୍ଗଲରେ ହାତୀ ଶିକାର ଘଟଣା ମଧ୍ୟ ବଢିଚାଲିଛି। ଖାଦ୍ୟ ଓ ପାନୀୟ ଜଳ ଅଭାବରୁ ହାତୀପଲ ଜନବସତି ମୁହାଁ ହେଉଥିଲେ ମଧ୍ୟ ଏହାର ପ୍ରତିକାର କରାଯାଉନାହିଁ। ସମ୍ପ୍ରତି ବାରିପଦା ବନଖଣ୍ଡ ଅଧୀନ ବଡଯୋଡ ପଞ୍ଚାୟତର ଝାଡଜାମଦାଠାରେ ଏକ ଦନ୍ତା ହାତୀ ବିଦ୍ୟୁତ୍ ତାର ସଂସ୍ପଶର୍ର୍ରେ ଆସି ମୃତ୍ୟୁବରଣ କରିବା ଘଟଣା ବନବିଭାଗର କାର୍ଯ୍ୟଦକ୍ଷତା ଉପରେ ପ୍ରଶ୍ନବାଚୀ ସୃଷ୍ଟି କରିଛି। ୨୦୦୧ ନଭେମ୍ବର ୨୮ ରେ ଶିମିଳିପାଳ ଅଭୟାରଣ୍ୟ ସହିତ କେନ୍ଦୁଝରର ହଦଗଡ ଓ ବାଲେଶ୍ୱର ଜିଲାର କୁଲଡିହା ଅଭୟାରଣ୍ୟକୁ ମିଶାଇ ମୋଟ ୭ ହଜାର ୪୩ ବର୍ଗ କି.ମି. ଅଞ୍ଚଳକୁ ମୟୂରଭଞ୍ଜ ହସ୍ତୀ ସଂରକ୍ଷଣ ପ୍ରକଳ୍ପ ଭାବେ ମାନ୍ୟତା ମିଳିଥିଲା। ପ୍ରତିବର୍ଷ ବିଶ୍ୱ ହସ୍ତୀ ଦିବସ ପାଳନ ଅବସରରେ ହାତୀଙ୍କ ସୁରକ୍ଷା କଥା କୁହାଯାଉଥିବା ବେଳେ ବାସ୍ତବତା କିନ୍ତୁ ଏଠି ଭିନ୍ନ। ହାତୀଙ୍କ ସଂଖ୍ୟା କମିବା ଏହାକୁ ପ୍ରମାଣିତ କରୁଛି। ଉଲ୍ଲେଖନୀୟ ଯେ, ୧୯୭୯ ମସିହାରେ ମୟୂରଭଞ୍ଜ ଜିଲାର ୨୭୫୦ ବର୍ଗ କି.ମି. ଅଞ୍ଚଳକୁ ରାଜ୍ୟ ସରକାର ଅଭୟାରଣ୍ୟ ଘୋଷଣା କରିଥିଲେ। ପରେ ୩୦୩ ବର୍ଗ କି.ମି. ଇଲାକାକୁ ଜାତୀୟ ଉଦ୍ୟାନ ମାନ୍ୟତା ପାଇଁ ସରକାର ପ୍ରସ୍ତାବ ଦେଇଥିଲେ। ୧୯୮୬ରେ ଜାତୀୟ ଉଦ୍ୟାନ ପାଇଁ ଏହାର ଆୟତନ ବଢ଼ାଇ ୮୪୫ ବର୍ଗ କି.ମି. କରାଯିବ ବୋଲି କୁହାଯାଇଥିଲା। ଶିମିଳିପାଳ ଭିତରେ ଅନେକ ଜନବସତି ଥିବା ଯୋଗୁଁ ଏହାକୁ ଏଯାଏ ଜାତୀୟ ଉଦ୍ୟାନର ମାନ୍ୟତା ମିଳିପାରିନାହିଁ।
